MEKAAR-TEKSTE IN DIE BYBEL - PDF
Download "MEKAAR-TEKSTE IN DIE BYBEL"
1 MEKAAR-TEKSTE IN DIE BYBEL Die tweede element van ons gemeentevisie is dat ons n hegte en insluitende geloofsfamilie sal wees. Hierdie reeks fokus op hierdie uiters belangrike deel van dissipelskap: Hoe gaan ons met mekaar om? Die manier hoe ons dit aanpak, is in n studie van 'n paar van die sogenaamde "mekaar tekste" in die Nuwe Testament. Hierdie tekste gaan oor die verhoudings binne die geloofsgemeenskap. Mag hierdie reeks julle groeigroep help om nader aan mekaar te groei en só God se droom vir die gemeente te realiseer. Die reeks het 8 temas. Julle kan kies op julle dit as een reeks wil doen, julle kan dit in twee kort reekse verdeel of julle kan uitsoek watter van die temas nou vir julle relevant is en dit dan doen. Tema 1 LEDE VAN MEKAAR Lees Romeine 12:3-5 3 Kragtens die genade wat aan my gegee is, sê ek vir elkeen van julle: Moenie van jouself meer dink as wat jy behoort te dink nie. Nee, lê jou liewer daarop toe om beskeie te wees in ooreenstemming met die maat van geloof wat God aan elkeen toebedeel het. 4 Ons het baie lede in een liggaam, en die lede het nie almal dieselfde funksie nie. 5 Net so is ons, al is ons baie, in Christus een liggaam, en almal afsonderlik lede van mekaar. Die fokus van ons gesprek val vandag op vers 5. Dit gaan hier, en in die deel van onmiddellik volg, oor die verskeidenheid van gawes wat God aan die gemeente gegee het. 1. Hoekom is dit nodig om beskeie te wees en nie meer van jouself te dink nie as dit oor die geestelike gawes gaan? 2. Waarom is die verskeidenheid van gawes belangrik? 3. Die beeld van die geloofsgemeenskap as die liggaam van Christus is 'n baie belangrike en sterk beeld. Waarom is dit so belangrik dat ons "in Christus een liggaam" is? 4. Wat beteken dit dat ons "lede van mekaar" is? 5. Een van die beginsels wat die beeld van die liggaam baie duidelik oordra, is dié van "eenheid in verskeidenheid". Dink julle hierdie beginsel is noodsaaklik dat God se droom ons gemeente kan waar word? 6. Hoe sal ons groep beter kan funksioneer wat betref die "eenheid in verskeidenheid" beginsel van die groep/kerk?
2 Tema 2 HARTLIKHEID EN EERBIED VIR MEKAAR Lees Rom 12: Die liefde moet opreg wees. Verafsku wat sleg is en hou vas aan wat goed is. 10 Betoon hartlike broederliefde teenoor mekaar; bewys eerbied teenoor mekaar en wees mekaar daarin tot voorbeeld. 1. Waarom dink julle, praat die gedeelte nie net van liefde nie, maar van "hartlike broederliefde"? Wanneer Paulus die beeld van 'n liggaam gebruik wil hy iets oordra van HOE die kerk werk. Maar wanneer hy wil praat oor die atmosfeer en emosionele klimaat in die kerk, gebruik hy dikwels die beeld van 'n familie wat mekaar liefhet. 2. Alle mense is nie van nature ewe hartlik in hulle liefde nie. Hoe kan ons dit in berekening bring? 3. Wat is die verskil tussen broederliefde en ander vorms van liefde? Hoekom is dit belangrik dat ons dit duidelik sal onderskei? 4. Op watter manier hang eerbied vir mekaar saam met broederliefde? 5. Is daar dalk dinge wat jou keer om hierdie broederliefde gemaklik te ontvang of te gee? 6. Is hierdie 'n belangrike groei-area vir julle groep? Indien wel, hoe kan julle hierin groei?
3 Tema 3 DRA MEKAAR SE BELANGE OP DIE HART Lees Filippense 2:1-4 Aangesien julle die troos in Christus ondervind het, die aansporing deur die liefde, die gemeenskap deur die Gees, die innige meegevoel en meelewing- 2 maak dan nou my blydskap volkome deur eensgesind te wees: een in liefde, een van hart, een in strewe. 3 Moet niks uit selfsug of eersug doen nie, maar in nederigheid moet die een die ander hoër ag as homself. 4 Julle moenie net elkeen aan sy eie belange dink nie, maar ook aan dié van ander. Die fokus val op vers Wat val jou op uit hierdie teks? 2. Watter invloed het die ervaring van Jesus en die Heilige Gees se troos, liefde, aansporing, meegevoel en meelewing op die emosionele klimaat in 'n groep en gemeente? 3. Waarom, dink julle, is daar dikwels eerder selfsug en eersug onder Christene as eensgesindheid en gerigtheid op mekaar? 4. Wat gebeur as mense werklik ingestel is op mekaar se belange? 5. Watter hindernisse bestaan wat keer dat ons werklik mekaar se belange op die hart dra? 6. Hoe kan dit konkreet gebeur dat ons mekaar se belange beter op die hart sal kan dra?
4 Tema 4 WEES EENSGESIND ONDER MEKAAR Lees Romeine 15:5-6 Joh 17: Rom 15 5 En mag God, die bron van alle standvastigheid en bemoediging, gee dat julle eensgesind onder mekaar sal wees soos Christus Jesus dit wil hê. 6 Dan kan julle almal eensgesind uit een mond lof toebring aan God, die Vader van ons Here Jesus Christus. Lees nou ook in Johannes 17: wat sê hoe "Christus Jesus dit wil hê": 20 Ek bid egter nie net vir hulle (die elf dissipels) nie, maar ook vir dié wat deur hulle woorde tot geloof in My sal kom. 21 Ek bid dat hulle almal een mag wees, net soos U, Vader, in My is en Ek in U, dat hulle ook in Ons mag wees, sodat die wêreld kan glo dat U My gestuur het. 1. Waarom is dit vir Jesus so belangrik dat daar eenheid tussen sy volgelinge sal wees? 2. Deur die eeue was een van die Bose se mees effektiewe wapens teen die Christendom om verdeeldheid te saai. Wat gebeur as daar verdeeldheid onder Christene in 'n gemeente of groep is? 3. Wat is die verskil tussen eensgesind en eenders? Is daar ook 'n verskil tussen eensgesind en eendersdenkend? 4. Lees ook Rom 14: 19 Laat ons ons dan beywer vir die dinge wat die onderlinge vrede en opbou bevorder. En ook Fil 2: 2 maak dan nou my blydskap volkome deur eensgesind te wees: een in liefde, een van hart, een in strewe. Hoe help hierdie tekste om eensgesindheid te verduidelik? 5. Wat is nodig dat daar werklik eensgesindheid tussen gelowiges sal wees? 6. Wat is die verband tussen egte lof aan die drie-enige God en die eensgesindheid van gelowiges?
5 Tema 5 HELP MEKAAR OP DIE REGTE WEG Lees Romeine 15:14 en Galasiërs 6:1-2 Rom My broers, ek is self maar alte bewus dat julle vol goeie hoedanighede is en omvattende kennis besit, en dat julle mekaar self op die regte weg kan help. Gal 6 1 Broers, as iemand in die een of ander sonde val, moet julle wat julle deur die Gees laat lei, so iemand in n gees van sagmoedigheid reghelp. En pas op: jy kan self ook in versoeking kom. 2 Dra mekaar se laste, en gee op dié manier uitvoering aan die wet van Christus. 1. Hoekom is dit 'n uitvoering van Jesus se liefdesgebod as ons mekaar reghelp as een in sonde val? 2. Hoekom is hierdie een van die moeilikste dinge vir Christene en groepe om te doen? 3. Vir watter slaggate moet mens versigtig wees? 4. Waarom is "goeie hoedanighede" so belangrik om mekaar wanneer Christene mekaar op die regte weg help (vermaan)? Waarom is "omvattende kennis" ook daarvoor nodig? Hoekom is 'n gees van sagmoedigheid en nederigheid belangrik? 5. Waarom, dink julle, verwys Paulus hier na die gelowiges as mense wat hulle deur die Gees laat lei? 6. Hoe moet die verhoudings in 'n groep wees voor ons mekaar kan op die regte weg kan begin help? 7. Is hierdie 'n saak waarin die groep behoort te groei? En hoe doen mens dit?
6 Tema 6 VERDRA MEKAAR Lees Efesiërs 4:1-5 Ek druk julle dit op die hart, ek wat n gevangene is omdat ek die Here dien: Laat julle lewenswandel in ooreenstemming wees met die roeping wat julle van God ontvang het. 2 Wees altyd beskeie, vriendelik en geduldig, en verdra mekaar in liefde. 3 Lê julle daarop toe om die eenheid wat die Gees tussen julle gesmee het, te handhaaf deur in vrede met mekaar te lewe. 4 Daar is net één liggaam en net één Gees, soos daar net één hoop is waartoe God julle geroep het. 5 Daar is net één Here, één geloof, één doop, 6 één God en Vader van almal: Hy wat oor almal is, deur almal werk en in almal woon. 1. Paulus praat hier van 'n lewenswandel wat in ooreenstemming is met die roeping wat julle van God ontvang het. Wat is hierdie roeping (in algemene terme)? En in meer spesifieke terme in jou lewe? 2. Kyk hoe koppel hy in die gedeelte gedagtes aan mekaar: beskeidenheid, vriendelikheid, verdraagsaamheid, om in vrede met mekaar te leef en die eenheid te bewaar. Wat is die doel van dit alles? 3. Hoe pas verdraagsaamheid by dit alles in? 4. Wanneer moet mens bereid wees om 'n medegelowige se swakhede te verdra en wanneer moet jy met iemand praat (mekaar reghelp/vermaan)? 5. Ons sê dikwels "soort soek soort" en bedoel daarmee dat mense wat gemaklik by mekaar pas en aanklank vind, mekaar se geselskap opsoek. Ondermyn hierdie idee nie die hele beginsel van 'n INSLUITENDE geloofsgemeenskap wat plek maak vir almal nie? 6. Hoekom is dit belangrik dat daar staan, "verdra mekaar IN LIEFDE"? 7. Hoe groei mens in verdraagsaamheid?
7 Tema 7 VERGEWE MEKAAR Lees Kol 3: Wees geduldig met mekaar en vergewe mekaar as die een iets teen die ander het. Soos die Here julle vergewe het, moet julle mekaar ook vergewe. 14 Bo dit alles moet julle mekaar liefhê. Dit is die band wat julle tot volmaakte eenheid saambind. 15 En die vrede wat Christus gee, moet in julle lewens die deurslag gee. God het julle immers geroep om as lede van een liggaam in vrede met mekaar te lewe. 1. Wat tref jou uit hierdie gedeelte? 2. Wat het geduld en vergifnis met mekaar te doen? 3. In hierdie gedeelte praat hy daarvan dat "die een iets teen die ander" kan hê. Wanneer is jy geneig om iets teen iemand ander te hou? 4. Wat gebeur met jou as jy iemand nie vergewe nie? 5. Moet die persoon wat verkeerd opgetree het eers om verskoning of vergifnis vra voor dit nodig is om hom/haar te vergewe? Lees ook die "Ons Vader" gebed in Mat6: So moet julle bid: Ons Vader wat in die hemel is, laat u Naam geheilig word; 10 laat u koninkryk kom; laat u wil ook op die aarde geskied, net soos in die hemel. 11 Gee ons vandag ons daaglikse brood; 12 en vergeef ons ons oortredings soos ons ook dié vergewe wat teen ons oortree; 13 en laat ons nie in versoeking kom nie maar verlos ons van die Bose. 14 As julle ander mense hulle oortredings vergewe, sal julle hemelse Vader julle ook vergewe. 15 Maar as julle ander mense nie vergewe nie, sal julle Vader julle ook nie julle oortredings vergewe nie. 6. Waarom, dink julle, is dit vir God so belangrik dat ons mekaar sal vergewe? 7. Wat kan mens doen as jy sukkel om iemand anders te vergewe? 8. In Kolossense praat hy baie oor VREDE. Hoe pas vrede en vergifnis by mekaar?
8 Tema 8 BEMOEDIG MEKAAR Lees 2 Korintiërs 1:3-6 3 Aan God, die Vader van ons Here Jesus Christus, kom al die lof toe! Hy is die Vader wat Hom ontferm en die God wat in elke omstandigheid moed gee. 4 In elke moeilikheid bemoedig Hy ons. Daarom kan ons ook ander bemoedig wat in allerlei moeilikhede verkeer. Ons kan hulle bemoedig met dieselfde bemoediging waarmee God ons bemoedig, 5 want net soos daar vir ons n oorvloed van lyding is ter wille van Christus, is daar ook vir ons n oorvloed van bemoediging deur Christus. 6 As ons dus in beproewing kom, is dit dat julle bemoedig en gered kan word. As ons bemoedig word, is dit om julle te bemoedig en te versterk, sodat julle met geduld dieselfde lyding kan verduur wat ons ook verduur. 1. Wat val jou in hierdie gedeelte op? 2. Kyk bietjie mooi hoe werk die ketting van bemoediging. Wat sê dit vir jou? 3. Waarom is dit so belangrik dat ons mekaar sal bemoedig? 4. Is bemoediging net nodig wanneer medegelowiges ly of teenstand beleef? 5. Hoekom is dit vir party mense moeiliker om woorde van bemoediging te sê as woorde van kritiek? 6. Hoe laat dit jou voel as iemand jou bemoedig? 7. Is daar dinge in jou eie lewe waarvoor jy bemoediging nodig het? 8. Vra hierdie opdrag 'n aanpassing in die groep se manier van funksionering?
*18-24 Februarie. Die Heilige Gees en die gawes van die Gees
Les 8 *18-24 Februarie Die Heilige Gees en die gawes van die Gees Sabbatmiddag Leesverwysings vir hierdie week se les: 1 Korintiërs 12:4-7, 11; Efesiërs 4:7; 1 Korintiërs 12:14-31; Romeine 12:3-8; 1 Johannes
Gebed en die wil van God (Uit: Gebed maak alles anders geskryf deur Bennie Mostert, Carpe Diem uitgewers)
Gebed en die wil van God (Uit: Gebed maak alles anders geskryf deur Bennie Mostert, Carpe Diem uitgewers) Een van die basiese probleme wanneer mense na die wil van God oor n saak begin soek, is die bewuste